สรุปภาวะตลาดต่างประเทศ ประจำวันที่ 9 พ.ค.62
สรุปภาวะตลาดต่างประเทศ ประจำวันที่ 9 พ.ค.62
สรุปภาวะตลาดต่างประเทศ ประจำวันที่ 9 พ.ค.62
10 พ.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (9 พ.ค.) เนื่องจากนักลงทุนยังคงวิตกกังวลเกี่ยวกับผลกระทบของสงครามการค้า หลังจากประธานาธิบดีโดนัลด์ ทรัมป์แห่งสหรัฐ ระบุว่า จีนไม่ยอมทำตามข้อตกลงที่เคยให้ไว้ในระหว่างการเจรจาการค้าร่วมกับสหรัฐ ซึ่งเป็นสาเหตุที่ทำให้สหรัฐประกาศขึ้นภาษีนำเข้าสินค้าจากจีน โดยความกังวลในเรื่องดังกล่าวได้ฉุดหุ้นกลุ่มอุตสาหกรรมและกลุ่มผู้ผลิตชิพร่วงลง
ดัชนีเฉลี่ยอุตสาหกรรมดาวโจนส์ปิดที่ 25,828.36 จุด ลดลง 138.97 จุด หรือ -0.54% ขณะที่ดัชนี Nasdaq ปิดที่ 7,910.59 จุด ลดลง 32.73 จุด หรือ -0.41% และดัชนี S&amp;P500 ปิดที่ 2,870.72 จุด ลดลง 8.70 จุด หรือ -0.30%
 
ตลาดหุ้นยุโรปปิดร่วงเมื่อคืนนี้ (9 พ.ค.) โดยถูกกดดันจากความกังวลเกี่ยวกับการทำสงครามการค้าระหว่างสหรัฐและจีน หากทั้งสองฝ่ายไม่สามารถบรรลุข้อตกลงในการเจรจาการค้าในวันศุกร์นี้
ดัชนี Stoxx Europe 600 ร่วง 1.65% ปิดที่ 375.92 จุด
ดัชนี CAC-40 ตลาดหุ้นฝรั่งเศสปิดที่ 5,313.16 จุด ร่วง 104.43 จุด หรือ -1.93% และ ดัชนี DAX ตลาดหุ้นเยอรมันปิดที่ 11,973.92 จุด ร่วง 206.01 จุด หรือ -1.69% ส่วนดัชนี FTSE 100 ตลาดหุ้นลอนดอนปิดที่ 7,207.41 จุด ลดลง 63.59 จุด หรือ -0.87%
 
ตลาดหุ้นลอนดอนปิดลดลงเมื่อคืนนี้ (9 พ.ค.) โดยถูกกดดันจากความกังวลเกี่ยวกับการทำสงครามการค้าระหว่างสหรัฐและจีนในวันศุกร์นี้ หากทั้งสองฝ่ายไม่สามารถบรรลุข้อตกลงในการเจรจาการค้า
ดัชนี FTSE 100 ตลาดหุ้นลอนดอนปิดที่  7,207.41 จุด ลดลง 63.59 จุด หรือ -0.87%
 
สัญญาทองคำตลาดนิวยอร์กปิดบวกเมื่อคืนนี้ (9 พ.ค.) เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย หลังจากตลาดหุ้นสหรัฐร่วงลง ท่ามกลางความวิตกกังวลเกี่ยวกับสงครามการค้าระหว่างสหรัฐและจีน นอกจากนี้ สัญญาทองคำยังได้ปัจจัยหนุนจากดอลลาร์ที่อ่อนค่าลงเมื่อเทียบกับสกุลเงินหลักๆ
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 3.8 ดอลลาร์ หรือ 0.3% ปิดที่ 1,285.20 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 8.9 เซนต์ หรือ 0.6% ปิดที่ 14.773 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 13 ดอลลาร์ หรือ 1.5% ปิดที่ 851.40 ดอลลาร์/ออนซ์
สัญญาพัลลาเดียมส่งมอบเดือนมิ.ย. ร่วงลง 23.40 ดอลลาร์ หรือ 1.8% ปิดที่ 1,283.00 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (9 พ.ค.) เนื่องจากความกังวลที่ว่า การทำสงครามการค้าระหว่างสหรัฐและจีนจะส่งผลกระทบต่อการขยายตัวของเศรษฐกิจโลก และทำให้ความต้องการใช้น้ำมันลดน้อยลงด้วย
สัญญาน้ำมันดิบ WTI ส่งมอบเดือนมิ.ย. ลดลง 42 เซนต์ หรือ 0.7% ปิดที่ 61.70 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. เพิ่มขึ้น 2 เซนต์ หรือ 0.03% ปิดที่ 70.39 ดอลลาร์/บาร์เรล
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (9 พ.ค.) หลังจากสหรัฐเปิดเผยข้อมูลเศรษฐกิจที่ซบเซา ซึ่งรวมถึงจำนวนผู้ขอรับสวัสดิการว่างงานที่ลดลงน้อยกว่าตัวเลขคาดการณ์ และยอดขาดดุลการค้าเพิ่มขึ้นในเดือนมี.ค.
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 109.69 เยน จากระดับ 110.14 เยน และอ่อนค่าเมื่อเทียบกับฟรังก์สวิส ที่ระดับ 1.0147 ฟรังก์ จากระดับ 1.0200 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3463 ดอลลาร์แคนาดา จากระดับ 1.3474 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1224 ดอลลาร์ จากระดับ 1.1192 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3023 ดอลลาร์ จากระดับ 1.3005 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.6994 ดอลลาร์สหรัฐ จากระดับ 0.6989 ดอลลาร์สหรัฐ